
Cei.  Fischer,  qui  nunc  res  chirurgicas  in 
nosocomio  civili  Agrippinensium  dirigit,  ex  longo 
tempore  catheterismo  maxima  cura  operam  da- 
bat. Inter  chirurgicas  operationes  in  mortuis 
exercendas  facilitatem  saepius  admirabatur,  qua 
med.  et  chirurgiae  studiosi  itinerarium  vetus  non 
sulcatum , chalybeum  et  bene  laevigatum  per 
urethram  in  vesicam  demitterent,  dum,  caeteris 
paribus,  argenteum  catheterem  immittere  conan- 
tes,  infelicem  haberent  eventum:  pondus,  laevi- 

tas,  manubrium  instrumenti  melioris  successus 

- 

erant  causae:  pondere  suo  in  cavum  illud  inci- 
debat quasi  itinerarium,  quod  manus  inhabilis, 
leviorem  catheterem  argenteum  ducere  coacta, 

ob  multa  quae  sibi  ipsa  parabat  impedimenta  t 
reperire  non  poterat;  laevitate  urethrae  plicas 
et  ostia  glandulosa  transiliebat , manubrio  tuto » 
impediebatur,  quo  minus  a plano  corporis  me- 
diano aberraret.  Quibus  observationibus  ductus, 
ut  imperitis  operationem  faciliorem  redderet,  ae- 
gros vero  non  solum  a doloribus  sed  etiam  a 
periculis  violenti  catheterismi  defenderet,  instru- 
mentum construxit,  de  cujus  metallo,  longitudine, 
crassitudine,  forma,  cavitate  et  usu  nonnulla  ad- 
ferre  mihi  liceat. 


§.  I.  De  metallo. 

Omnibus  metallis  chalybs  maxime  antecellit. 
Chalybs  commendatur  parvo  pretio , levi  tracta- 
tione technica,  magna  duritie  et  optima  politione, 
qua  quidem  ferrum,  cuprum,  aurichalcum,  adeo 
nobiliora  metalla  superat.  Aurum  enim,  platina 

et  argentum , quamvis  sint  summa  diligentia 
polita,  tamen  viscosa  quadam  mollitie  laborant, 
qua  non  solum  cuti,  sed  etiam  membranae  mu- 
cosae adhaerent,  a peritis  atque  artificibus  sta- 
tim  a caeteris  metallis  distinguuntur  et  ob  ipsam 
illam  naturam  catheterismo,  in  quo  urethra  instru- 
mentum arctissime  amplectitur,  infausta  dici  pos- 
sunt. Pondere  specifico,  quod  in  instrumento 
componendo  magni  momenti  est,  chalybs  a me- 
tallis nobilioribus  et  ab  ipso  cupro  superatur, 
quod  vero  vitium  obturator  infra  exponendus, 
qui  instrumentum  intrinsecus  cavum  explet,  optime 
emendat.  At  fortasse  quispiam  dixerit,  chalybem 
propterea  rejiciendum,  quod  urina  mox  erosus 
laevitatem  cum  asperitate  commutet;  hoc  vero 
facile  refellendum:  primum  enim  parietes  cathe- 
teris chalybei  interni  exiguo  sumptu  inaurari 
possunt,  quo  facto  urinae  vi  erodenti  fortius  et 
diutius  resistunt  quam  argentum,  nam  illa  tan- 
tum instrumenti  pars,  quae  in  vesica  prominet, 
urinae  vim  suscipit,  quare  de  hac  modo  minima 
parte  catheteris  dijudicandum  est.  Cei.  F i s c h er 

catheterem  describentium  clausum  in  vesicam 
viri,  cujus  urina  acrimonia  quadam  laborabat,  de- 
misit et  post  horam  illa  pars,  de  qua  agitur,, 
minus  quidem  polita,  sed  prorsus  glabra  evasit. 
Ipse  quoque  instrumentum , postquam  in  mortuis 
adhibui,  quorum  vesicae  urinam  adhuc  contine- 
bant, omnino  glabrum  et  panno  laneo  frictum 
iterum  etiam  politum  inveni.  Accedit,  quod  jam 
experientia  Cei.  Klein,  lithotomi  insignis,  pro- 
batum est,  inulto  minores  dolores  ex  usu  iti- 
nerariorum clialyb eorum  moveri,  quam  argen- 
teorum. 

, -\ 

Novissimo  tempore  (ex  auctoritate  Cei.  Fi- 

scher)  Charriere  Parisiis,  opifex  ille  sol- 
lers, eburneos  confecit  catheteres.  Jam  diu 
antea  Jaeger  Viennae  ad  stenochoriam  du- 
ctus nasalis  sanandam  ebur  praeparatum  et  aqua 
emollitum  adhibuit,  sed  operatio  et  eboris  prae- 
paratio minus  in  cognitionem  venerunt.  Gallo- 
francus  ille  inventionem  Germanicam  in  rem  suam 
convertit  ac  talem  promulgavit.  Experimenta 
autem  hisce  eburneis  instrumentis  in  clinico 

chirurgico  Bonnensi  instituta,  sic  narrat  Cei.  Fi- 
scher,  infausto  fuere  successu,  nain  tres  foe- 
iuinae,  quibus  ob  operationem  fistulae  vesico- 
vaginalis catheteres  eburnei  applicati  sunt,  post 
horam  doloribus  nulla  alia  re  adductis  cruciatae 

sunt,  ut  isti  auferri  deberent,  et  quod  memoratu 

« ' 

dignum,  inter  auferendi  conatum  catheter  urethrae 
quasi  agglutinatus  videbatur  nec  nisi  fortiore 
tractu  educi  potuit,  cum  contra  aegrotae  cathe- 
terem elasticum  brevi  post  bene  ferrent. 

Unde  dolor?  unde  extractio  difficilis?  Ebur 
est  corpus  valde  hygroscopicum  et  majorem 
aquae  copiam  exigit  ad  mollitiem  servandam, 
quam  mucus  urethrae  praebet,  exsiccatur  igitur 
urethra. 

. §.  II.  De  longitudine  catheteris. 

Celsus  (1)  jam  admonet,  medicum  ad  ma- 
res tres,  ad  feminas  duos  catheteres  secum  du- 
cere debere,  ut  omni  corpori  ampliori  minorique 
sufficiant.  »E  virilibus,  inquit,  maxima  — scii. 


(1)  de  medicina  lib.  VIII.  cap.  26. 

fistula  aenea  — decem  et  quinque  est  digitorum, 
media  duodecim,  minima  novem.»  Desaulti 
catheterem  maximum  pollicum  decem  et  dimidii, 
Garengeot  decem,  Roux  quindecim,  Che- 
lius  undecim,  B Iasius  undecim  et  dimidii  esse 
optat.  Quis  autem  omnium  rectam  et  accommo- 
datam instrumenti  longitudinem  indicet,  quomodo 
haecce  accuratius  definiatur?  Chirurgi  multum 
ac  diu  in  cathetere  immittendo  versati  suadent, 
ut  summum  rostrum  sex  lineas  ad  pollicem  usque 
in  cavum  vesicae  promineat  et  pars  posterior 
unum  et  dimidium  ad  pollices  duos  ex  urethrae 
ostio  cutaneo  emineat;  si  ergo  longitudini  ure- 
thrae pollices  tres  adderes,  accommodatam  in- 
strumenti longitudinem  haberes.  Ouodsi  quaeri- 
mus, quot  urethra  pollices  metiatur,  num  ana- 
tomici et  chirurgi  nullum  hac  de  re  dubium 
relinquunt?  Minime,  nam  autores  tam  diversas 
afferunt  mensuras,  quae  ad  catheterem  ipsum  neu- 
tiquam  transferri  possint.  Sic  Malgaigne 
ait:  (1)  Benique  urethrae  longitudinem  octo  ad 


(1)  Nous  avons  ilemontre,  que  1’uretre  <lc  Pliommc, 

novem  pollices  aestimat;  Bock  partem  prosta- 
ticam decem  linearum  ad  pollicem,  membrana- 
ceam octo  linearum  ad  decem  esse  contendit, 
spongiosam  inter  pollices  sex  et  septem  variare 
ratus.  Francogallis  urethram  metientibus  Cei. 


dans  1’etat  de  relachement  de  la  verge  varie  entrc  5 
pouces  2 lignes  et  6 pouces  de  longueur,  la  moyenne 
est  de  5 pouces  9 lignes  et  une  fois  seulemcnt  nous 
1’avons  vu  arriver  a 6 pouces,  dans  1’ercction  il  peut  ac- 
querir  probablemcnt  de  7 a 8 pouces.  En  relevant  la 
verge  en  liaut  sans  trop  la  tirailler,  on  amene  une  uretre 
de  5 pouces  9 lignes  a 7 pouces,  en  tiraillant  a 8 pou- 
ces  10  lignes.  Si  on  depouille  la  verge  de  ses  tcgu- 
ments,  1’uretrc  acquiert  sans  aucun  tirailleoicnt  8 pou- 
ces 2 lignes,  en  cnlevant  la  verge,  l’uretre  et  la  vessie  a 
l’aide  d’un  tiraillement  fort  leger  on  obtient  12  pouces, 
et  enfin,  en  isolant  completemcnt  1’uretre  on  irait  aise- 
ment  beaucoup  plus  loin. 

II  resuite  de  ce  premier  fait  une  consequcnce  im- 
portante, c’est  qu’une  sonde  n’a  pas  besoin  de  pene- 
trer a plus  de  7 pouces  et  demi  pour  entrcr  dans  la 
vessie,  lorsquc  la  verge  est  rclevee,  mais  non  tiraillee, 
et  que  pour  les  sondes  a demeure,  quand  on  les  fait 
enfrer  de  la  longueur  de  7 pouces,  il  y a un  pouce  au 
ffloins  de  la  sonde  qui  fait  saillic  dans  la  vessie  — 
Malgaigne,  Manucl  de  medecine  opdratoirc.  Art. 
Catbeterisme. 

Fi  scheradstitit:  cathetere  demisso,  vesicae  fun- 
dum aperiebant,  rostro  instrumenti  prominenti  filum 

linteum  alligabant  et  catheterem  retrahentes  unai 

« 

filum  per  urinae  iter  perductum  educebant,  dein, 
filo  leniter  tenso,  spatium,  quod  inter  cutaneum; 
et  vesicale  ostium  intererat,  mensi,  hunc  esse 
veram  urethrae  longitudinem  affirmabant  non 
respicientes,  partes  molles  filo  tenso  extendi  eti 
curvaturam  urethrae  mutari.  Alia  methodus, 
quam  alii  in  canali  isto  metiendo  adhibuere,  in 
eo  constat,  quod  catheter  urethrae  immittitur,  do- 
nec urina  incipit  fluere;  tum  instrumentum  sen- 
sim sensimque  retrahitur,  illoque  ex  momento, 
quo  urinae  fluxus  desinit,  instrumenti  pars,  quae 
inter  summum  foramen  et  ostium  cutaneum  pe- 
nis continetur,  veram  urethrae  logitudinem  indi- 
care dicitur.  Haec  autem  methodus,  quae  ad 
vivum  quoque  transferri  potest  et  propterea  pri- 
mae Francogallicae  antecellere  videtur,  non  ma- 
gis rem  ad  liquidum  perducit,  quoniam  partium 
neque  tensio  neque  mutatio  alia  vitatur.  Lon- 

gitudo  itaque  urethrae  fere  ignota,  et  quae  huc- 
usque factae  sunt  mensiones  falsae  habendae. 
Illa  pars  urethrae  sola,  quae  inter  ostium  vesi- 
cale et  ligamentum  pubo -prostaticum  continetur, 
maxime  stabilis  est,  dum  quae  ab  illo  fine  ad 
ostium  cutaneum  producitur,  praecipue  propter 
structuram  et  naturam  penis,  valde  inconstans 
apparet. 

Senum  penis,  ut  exemplo  utar,  tantopere 
laxus  et  recellens  est,  ut  in  uno  casu,  quem 
Cei.  Fischer  observavit,  ad  decem  pollices 
facili  negotio  extendi  posset.  Quam  naturam 
penis  et  R o u x cognoverat,  baecce  allegans  (1). 
Quae  cum  ita  sint,  non  intelligitur,  quomodo 
idem  vir  clarissimus  istam  quaestionem  propo- 

(1)  Chez  cux  — c’esi  a tlire  les  vieillards  aussi  il 
arrive  assez  souvent,  qu’unc  sonde  d’une  longueur  suf- 
lisante  pour  un  sujel  adulte  se  trouve  elre  trop  courte, 
tellement,  qu’aprcs  1’avoir  cnfoncee  au  point,  que  Jies 
anneaux  du  pavillon  touchent  le  gland,  o»  iie  peut  ni 
faire  sortir  1' urine,  que  la  vcssie  peut  contenir,  ni  ex- 
plorer cct  organe.  Cf.  Dictionnaire  des  Sciences  medie. 
Bruxellcs  1830.  Tome  III.  arlic.  catheterisme. 

nere  potuerit:  (1)  dissolvitur  autem  illi  haec  quae- 
stio sic:  (2) 

Quum  igitur  urethra  virilis  tanta  sit  varie- 
tate et  inconstantia,  certam  de  catheteris  lon- 
gitudine legem  afferre  non  licuit;  attamen  ne 
illud,  quod  Roux  designavit  incommodum  ca- 
piatur, instrumento  11^  pollices  sunt  dati  et 
hoc  sufficere  in  ipsis  senibus  persuasum  est, 
nisi  penis  praeter  modum  manibus  profanis  di- 
ducitur. 

§.  III.  De  catheteris  crassitudine. 

Inter  omnes  constat,  catheterem  crassiorem, 
urinae  itinere  sano,  omnino  mollius  demitti  quam 
tenuiorem,  quippe  cum  parietibus  urethrae  ae- 
quabilius extensis  et  plicae  et  ostia  glaudula- 


(1)  Serait  — ce  que,  par  PcfTet  dc  la  distension  dc 
la  vessic  et  de  l’61cvation  de  cct  organc  vcrs  la  rcgion 
hypogastriquc,  Puretrc  s’allongc?  ibid. 

(2)  Que  c est  surtout  la  flaccidile  dc  ce  canal  d au- 
tant  plus  grande,  que  nous  somnies  plus  avances  en  age, 
qui  lc  disposc  cliez  les  vicillards  ii  u»  alldngement  plus 
considerable  sous  Piniluencc  dc  celte  causc.  ibid. 

runi  membranae  mucosae  tutius  evitentur.  Quam- 
ob  rem  Desaulti(l)  exemplo  instrumentum  in 
diametro  lf  — 2 lineas  crassum  constructum 
est.  Caeterum  quisque  intelligit,  urethrae  et 

• > i 

infantili  et  virili  morbo  coarctatae  tenuiora  ad- 
movenda esse  instrumenta,  neque  usquam  quis 
probabit  crudelitatem  istam,  qua  Lausanniacus 
chirurgus,  impedimenta  opposita  catheteri  crasso, 
stanneo  per  vim  superanda  docens,  octo  ure- 
thras dilaceravit,  auctore  Cei.  Fise  lier. 

§.  IV.  De  catheteris  forma. 

. / 

A m u s s a t (2)  rectum  praefert  catheterem, 

quippe  qui,  quod  magni  refert,  inter  demitten- 
dum digitis  circumverti  possit.  Antea  jam  Li  e u- 

(1)  Cf.  Desault,  chirurg.  Werke.  Th.  3.  Desscn 
chir.  Wahrnehmungen  Bd.  2. 

(2)  a)  A m u ssa  t dissert.  du  catbetcrisme  exerce  avec 

la  sonde  droite.  Strasb.  1825.  b)  Le^ons  de  Mr.  Anius- 
sat  sur  les  rctentions  d’urine  causces  par  les  rctrecis- 
semciUs  dc  1’uretrc  et  sur  les  maladies  de  la  glande 
prostate  publices  par  Mr.  le  doct.  Petit.  1832.  p.  56. 
Deutscb  v.  Lorch.  Mainz  1833.  * 

taud,  Tenon  et  nostro  saeculo  Montagu  et 
praecipue  Gruithuisen  introductiouem  catheteris  - 
recti  commendarunt.  Deschamps  (1)  Abul- 
casem  isto  instrumento  jam  usum  esse  existi- 
mat, quae  quidem  opinio  e descriptione  ipsa 
tam  instrumenti  quam  ejus  introductionis  apud: 
Arabem  facillime  refutatur.  Sed  catheterisnius' 

4 

rectis  instrumentis  peractus  urethrae  decursui 
atque  formae  convenire  non  videtur:  urnthra 
enim  jion  est  canalis  lineae  modo  rectae,  sed 
curvaturis  duabus  instructa,  quae  nonnisi  majori 
minorive  vi  catheteris  recti  cedunt.  Qua  de 
causa  instrumentum  novum  incurvari  placuit. 
Qualis  autem  curvatura  haecce  esse  debeat,  ex- 
ploratu difficile  putandum. 

Figura  A.  finem  proponit  instrumenti,  quae 
quarta  circiter  est  longitudinis  pars,  in  cujus 
dimidio  curvatio  naturalis  existit.  Curvatio  haec 
satis  convenire  visa  est,  sed  hac  de  re  acutius 
atque  subtilius  inquiratur.  Varia  est  urethrae 


(1)  Traite  ile  la  taillc.  Paris  1796. 


% 

curvatura  in  adultis;  ne  dicam,  quid  morbi  ad 
id  valeant,  pendet  illa  varietas  et  ab  altitudine 
sympbyseos  et  ab  inclinatione  et  conformatione 
pelvis,  nec  non  a forma  perinaei  ac  aliis  huc- 
usque' nondum  indagatis  rationibus.  Quo  jure 
Chelius(l)  catheterem  ita  curvatum  optet,  ut 
illius  pars  anterior  circuli  segmentum  efficiat, 
cujus  diametros  pollices  sex  circiter  aequat,  non 
liquet;  fortasse  Desaultio  (2)  auctore  hanc 
emisit  sententiam , qui  inferiorem  partem  tertiam 
catheteris,  secundum  legem  supra  designatam, 
i curvatam  optat. 

§.  V.  De  catheteris  cavitate. 

r . ' t 

Catheterum  ad  hunc  usque  diem  usu  rece- 
Iptorum  excavatio  cylindrica  est,  ambitum  in- 
•strumenti  externum,  crassitudine  parietum  sub- 
tracta, adaequat,  posteriore  fine  plerumque  iu- 
fundibuliformi,  anteriore  varie  formata.  Hujus 

(1)  Hanclb.  (ler  Clnrurgie  Bd.  2.  Abth.  I.  Art.  von 
<lcm  Catheter  und  sciner  Einfiihrung. 

(2)  Oeuv,  chirurgical.  de  I)eS  au  It.  T.  III. 

2 

vero  excavationis  orificium  anterius,  per  quod, 

i 

cathetere  in  vesicam  demisso,  urina  extrorsumu 
vellitur,  summi  momenti  est  et  chirurgis  multum 
erat  circa  illud  sudoris.  Quale  in  antiquissimi 
fuerit  instrumentis,  non  salis  in  aperto  est,  cum 
cannularum  Pompejis  (1)  effossarum,  quarum  ususs 
adhuc  in  dubium  vocatur,  effigies  tantopere 
inter  se  varient,  ut  hac  de  re  certa  afferre  noiiu 
liceat.  P a r a e u s (2)  rostri  bulbacei  parietem 
laterales  foraminibus  fere  ovatis  perforavit.  Hil--| 
danus  catheteres  fine  anteriori  multis  foramini- 
bus parvis  rotundis  praeditos  offert,  quae  scri- 
ptores Bell  io  (3)  autori  vindicant.  Sculte- 


(1)  Instrumenta  illa  e cupro  confecta  maximam  par: 
tem  recta  inveniebantur,  qua  forma  ipsa  eorum  usus  prae 
cipue  in  dubium  vocatus  est,  attamen  interea  Lassus 
mentionem  fecit  unius  instrumenti  aliquantulum  curvatu 
Cf-  ejus  med.  operat.  Tom.  I.  tab.  III.  fig-  1*  2.^ 

Depicti  etiam  rcperiuntur  lii  catheteres  in  »hro 
1-icp’s  Notizen  aus  dem  Geb.  der  Natur-  und  lleil 

liunde«  I.  No.  26. 

(2)  Par  aci  opp.  p.  484. 

(3)  Cf.  LcbrbegrilT  der  Wumlarzncik.  II.  tab.  2. 


i 

tus(l)  rostri  apici  globulum  ferruminando  alli- 
gavit, ejusque  partem  convexam  instruxit  fora- 
minibus ovatis,  quae  Desault,  uti  plerumque 
auditur,  non  invenit,  sed  apte  ad  latus  instru- 
menti transtulit,  parietes  tribus  fissuris  aeque  in- 
ter se  distantibus  subornans,  quas  vero  ante 
operationem  sebo  explevit  (2).  Iuterim  expe- 
rientia docuit,  omnibus  bisce  praeparationibus 
emendatis  et  cautelis  adhibitis,  semper  tamen 
dolorem  moveri,  quum  urethrae  membrana  mu- 
cosa, quae  circa  corpus  alienum  immissum  ve- 
hementer contrahitur,  instrumenti  transeuntis  fo- 
raminibus intrusa  irritetur.  Exinde  chirurgorum 
studium  catheterem  introducendum  commutandi 
in  specillum  integrum  superficie  integra.  Pe- 
tit (3)  rostri  apicem  truncatum  obstruere  stu- 
duit globulo  argenteo,  qui  filo  ejusdem  metalli 
finem  catheteris  excedenti  alligatus,  ad  urinam 
educendam  promoveri  debet  neque  retrahi  pot- 

(1)  Cf.  ejus  armamentarium  tab.  XIII.  %.  6. 

(2)  Oeuvres  cliirurgic.  de  Desault  T.  III.  p.  H8. 

(•3)  -Trahe  Uc  maladics  chirurgicales.  Toni.  11. 

est Desault  ut  jam  dictum  foramina  sebo  im- 
pleri jussit;  Cazenave  et  Charriere  novis- 
simo tempore  ol)turatores  nimio  artificio  factos 
attulerunt.  Cum  autem  non  sit  in  animo,  lias- 
res  accuratius  illustrare,  unius  tantum  instru- 
menti mentionem  faciam,  quod  apud  Brambilliumi 
depictum  forsitan  Dri.  Ia  Chaud(lj  vindicati— 
dum  est.  In  hoc  autem  rostri  apex  vix  per- 
foratus clauditur  globulo  fili,  quod  e posteriore 
catheteris  fine  egreditur  et  instrumento  in  vesi- 
cam demisso  retrahitur,  ut  lotium  effluere  pos-- 
sit.  Cum  vero  foramen  nimis  parvum  sit  et  s 
filum  non  ita  promoveri  possit,  ut  rostri  apex, 
integer  appareat,  hoc  emendatum  in  instrumento, 
cujus  partes  praecipuas  proponam.  Cei.  Fi— 
scher  catheteris  sui  summi  rostrum  ita  perlo- 
rari  curavit,  ut  foraminis  inde  exorti  diametios* 
lineam  unam  et  quadrantem  longa  sit,  quo  facto 
parietis  externi  ambitus,  cujus  diametros  lineam 

(1)  Catheter  Diis.  1 a Ch  aud  authentice  depictus  tra- 
tlitur  in  Memoires  de  Paendcmie  de  chir.  T.  III.  tab.  I. 
figur.  5. 

unam  et  dimidiam  metitur,  foraminis  circuitum 
supergredi  oportebat.  Foramen  ipsum  bacillo 
argenteo,  cujus  nodulus  extremus  rostri  apicem 
quam  accuratissime  implet,  obturatum  est:  ne 
autem  obturator  iste  sponte  recedat  vel  repel- 
latur, bacillus  hamuli . recellentis  manubrio  in- 
serti ope  cum  catheteris  fine  posteriore  contine- 

I 

tur.  Quod  quidem  manubrium  cordis  formam 
referens,  cum  altera  superficies  convexam,  al- 
tera concavam  catheteris  partem  versus  spectet 
et  planum,  quod  a recta  et  curvata  parte  instru- 
menti circumscribitur,  utrique  superficiei  perpen- 
diculariter  nitatur,  tam  latitudine  quam  pondere 
maxime  idoneum  videtur,  quod  directionem  ro- 
stri indicet. 

Propono  hic  finem  bacilli  argentei  in  fig. 
B.,  cujus  nodulum  vides  in  d.  Figura  C.  est 
manubrium,  e.  g.  hamulus  recellens,  qui  in  f. 
i continetur  et  pressione  in  g.  recellit. 

§.  VI.  De  catheteris  immissione. 

Celsus  (1)  hominem  resupinum  super  sub- 
sellium aut  lectum  collocandum  esse  censet,  et 
multi  chirurgi  hanc  celsianam  regulam,  quam  ne- 
gligentius  expressam  summo  jure  vocamus,  re- 
petunt. Hic  autem  loca  magni  discriminis  ex- 
planare mihi  liceat,  quae  despecta  chirurgis  pe- 
ritissimis  operationem  irritam  reddiderunt,  et  quae 
in  libris  plerumque  lectis  non  explicantur.  Cei. 
Fischer  ait  verissime  «aeger  non  solum  re- 
«supinetur,  sed  etiam  lecto  cubet  et  prorsus 
«horizontali  et  duro,  quo  solum  pelvis  ita  col- 
locari potest,  ut  neque  dextrorsum,  neque  si- 
«nistrorsum  inclinetur  et  linea  a spina  anter. 
«sup.  os.  ii.  dext.  ad  sinistram  ducta,  plaiium- 
«que  illud  horizontale  aeque  inter  ;se  distent. 
«Haec  autem  sola  non  sufficiunt;  oportet  quo- 
«que  aegri  totum  corpus  quam  maxime  libratum 
«sit,  ne  planum  medianum,  quod  non  cum  linea 


(1)  <lc  medie.  1.  c. 

«mediana  commutetur,  huc  vel  illuc  vertatur,  sed 
«lecto  ipsi  perpendiculare  sit.«  Quali  cuhitu 
urethra  a loco  suo  non  movetur,  neque  ullo 
modo  tenditur,  quod  in  catheterismo  magni  est 
momenti.  Tum  aeger  crura  versus  femora  et 

i 

haecce  versus  abdomen  ita  flectat  leviter,  ut  re- 
gio periiiaealis  tactu  mollis  sit , quo  facto  chi- 
rurgus ad  pedem  lecti  accedens  cubitum  iterum 
oculis  attentis  examinet.  Has  regulas  obser- 
vans catheterem  sine  ullo  negotio  saepius  im- 
mittas, ubi  alii  frustra  id  [tentant  aut  certe  dira 
perficiunt  vehementia.  Dein  chirurgus  a sini- 
stro latere  colem  ex  artis  regula  comprehensum 
sustineat:  manus  sinistrae  pronatae  digitis  ter- 
tio quartoque  coles  sex  lineas  post  glandem  ita 
urgeatur  ut  urethra  versus  commissuram  digito- 
rum spectet,  pollex  et  index  ostium  cutaneum 
denudantes  praeputium  retrahant  et  delabantur 
pollex  ad  quartum,  index  ad  tertium  digitum  5 si 
pollex  atque  index  soli  adhibentur,  penis  pro- 
pter lubricum  praeputium  plerumque  elabitur. 
Tum  rostrum  catheteris  tepefacti,  oleo  uucti  et 

uti  solitum  digitis  manus  dextrae  contenti,  ure- 
thrae orificio  cutaneo  immittitur,  quo  facto  instru- 
mentum ponderi  suo  permissum  magnam  itineris 
partem  jam  percurret',  donec  et  plerumque  in 
tine  partis  urethrae  spongiosa  causa  quacunque 
inhibetur.  Deinde  chirurgus  manubrium  inspi- 
ciens, ea,  quae  forsan  accidit,  declinatione  emen- 
data, instrumentum  lineas  nonnullas  retractum  e 
concava  parte  versus  arcum  ossium  pubis  caute 
tollit,  et  simulae  rostri  major  mobilitas  percepta 
est  digitis,  denuo  illius  ponderi  permittit.  Hac 
agendi  ratione  catheter  tuto  et  jucunde  in  vesi- 
cae urinariae  cavum  quasi  incidit,  nam  omni 
modo  specillo  chirurgico  incurvato  comparan- 
dus. Quam  quidem  comparationem  is  quoque, 
qui  instrumentum  hujus  generis  apice  quodam- 
modo aspero  praeditum  vituperasset , concedere 
debet,  secuin  reputans  ambitum  rostri  et  crassi- 
tudinem summum  apicem  et  superare  et  promi- 
nere, qua  re  urethrae  parietes  prius  extenduntur 
quam  apice  illo  tanguntur.  Haec  omnia  non 
modo  ratione,  sed  etiam  usu  cognita  atque  hanc 

certam  catheteris  immittendi  methodum  sequens 
quisque  et  faciJius  et  celerius,  quam  institutio- 
nem vulgarem  chirurgorum  observans,  opus  ex- 
pediet. 

W.  Cooper  docet  et  Chelius  repetit 
eatheterismum  m tribus  stadiis,  ut  dicunt,  perfi- 
ciendum esse:  primo  urethrae  pars  spongiosa, 
secundo  membranacea,  tertio  prostatica  instru- 
mento permeatur.  Tales  leges  viri  praeclari 
I ferunt,  ubi  methodum  illam,  quam  Francogalli 
tour  par  dessus  — le  ventre  dicunt,  explicare 
student.  Haec  quidem  agendi  ratio,  quippe  quae 
veritate  anatomica  fundata  sit,  plerisque  placet, 
sed  instrumento  vix  immisso  res  ipsa  in  magna 
versatur  difficultate. 

Quid  enim  nobis  indicat,  summum  cathete- 
ris rostrum  eo,  ubi  pars  spongiosa  in  membra- 
naceam abeat,  adactum  Csse;  quid  transitum 
partis  membranaceae  in  prostaticam  extrinsecus 
ostendit?  Atqui  secunda  methodus,  quam  Fran- 
'Cogalh  le  tour  de  maitre  vocant,  et  quae  a mul- 
hs  scriptoribus  rejicitur,  rectius  atque  accuratius 

nos  de  fine  partis  spongiosae  certiores  facit. 
Nam  si  catheter,  parte  convexa  ad  abdomen 
vergente,  sensim  sensimque  urethrae  immittitur, 
donec  retinetur,  persuasum  habemus,  rostrum  in 
fine  partis  spongiosae  versari. 

Id  autem  admonere  mihi  liceat,  instrumen- 
tum ad  finem  illum  perductum  non  isto  impetu 
in  semicirculum  contorquendum  esse,  sed  leniter 
rostro  summo  locum  non  mutante  siuistioisum 
convertendum,  donec  instrumenti  pars  convexa 
ad  raphen  spectet,  et  deinde  catheterem  in  mem- 
branaceam partem  molliter  introducendum.  Chi- 
rurgus memor  sit,  ligam.  puboprostaticum,  quod 
hanc  partem  a spongiosa  separat,  fere  horizon- 
tale planum  formare,  unde  cognosci  potest,  qua 
directione  instrumentum  promoveri  debeat.  Al- 
terum finem,  ubi  pars  membranacea  in  prostati- 
cam transit,  saepius,  sed  non  semper  digito  in 
anum  aegri  immisso  detegere  licet.  Quae  qui- 
dem encheiresis,  jam  Sculteto(l)  nota  et  ma- 


(1)  Armamcnt.  cliir.  Francof.  1666. 


27 


xime  a Boyer(l)  commendata,  quum  marginem 

prostatae  inferiorem  per  parietem  anteriorem  in- 

*»  * 

testini  recti  explorare  possimus,  satis  finem  lau- 
datum indicat’,  si  glandula  ista  cum  intestino 
recto  sana  est,  sed  plane  nos  deserit  his  orga- 
nis morbo  laborantibus.  Equidem  vero  puto  duo 
ista  adjumenta  tantum  abesse,  ut  fines  deside- 
ratos pro  certo  nobis  significent,  ut  saepissime 
nos  destituant.  Quis  est,  qui  nesciat,  circulato- 
res quosdam,  quibus  partes  urethrae  omnino 
ignotae,  saepius  catheterem  in  vesicam  immi- 
sisse, ubi  chirurgi  illustrissimi  hanc  operationem 
ad  finem  perducere  non  poterant.  Quaerentibus, 
cur  haec  ignorantia  experientiae  antecelluerit, 
hoc  responderim:  isti  iter  urinae  ipsis  ignotum 
ad  finem  usque  persequebantur,  quia  cathetere 
specilli  instar  utentes  occultum  et  in  compertum 
lcpeiiie  studebant ; hi  autem,  urethrae  imaginem 
memoria  tenentes,  instrumento  motum  praejudi- 


(1)  Abhamll.  iibcr  die  chir.  Krankbciten  und  uber 
dic  dabei  angezeigten  Opcrationcn  v.  Baron  v.  Boyer, 
ubcrsctzt  v.  Textor.  Wurzburg  1825  Bd.  9.  S.  131, 

catum  imprimebant,  cui  canalis  ob  hanc  vel  il- 
lam causam  cedere  noluit.  Causas  vero  tales, 
quae  in  operatione  nostra  summa  afferunt  impe- 
dimenta existere,  neque  ratione  convenienter  ex- 
plicari posse  neminem,  qui  saepius  catheteris- 
mum  instituit,  latet.  Quam  ob  rem  agendi  ratio- 
nem supra  expositam  optimam  habeo. 


VI  T A-  j 

Ego  Theodorus  Josephus  Gerardus 
Willing,  catholicae  fidei  addictus,  natus  sum 
anno  MDCCCXIII.  die  VI.  m.  Martii  Ahusii, 
Guestphalorum  oppido,  patre  Gerar  do  Hen- 
r i c o , qu em  praematura  mors  eripuit,  matre  G e r - 
truda  e gente  Vestring,  quam  adhuc  super- 
stitem, sicuti  patrem  alterum  He uricum  Dage- 
haus  veneror.  Primis  literarum  elementis  domi 
imbutus,  gymnasium  Monasteriense  per  sex  annos 
frequentavi,  quibus  elapsis  maturitatis  testimojiio 
instructus,  academiam  Monasterieiisem  autumno 
anni  MDCCCXXX1I.  adii  et  a t.  t.  rectore 
magnifico  IU.  Laymann  civium  academicorum 

munero  adscriptus  et  apud  111.  Schliiter,  t.  t. 
decanum  facultat.  pliilos. , nomen  professus  sum. 
Autumno  anni  sequentis  almam  Gryphiam  petii 
111.  B arkow  rectore  magnifico,  111.  Sehomann 
decano  facultat.  pliilos.,  quibus  rite  nomen  dedi. 
Post  annum  Monasterium  redii  et  111.  Esser 
rectore  magnifico,  a t.  t.  decano  111.  K ell er- 
ui an  n numero  theologiae  catholicae  studiosorum 
adscriptus  per  duos  annos  huic  disciplinae  ope- 
ram dedi. 

Omitto  omnes  scholas  philosophicas,  philo- 
logicas,  theologicas,  quibus  interfui,  enumerare, 
hasce  modo  praecipuas  nominans:  psychologiam, 
logicen,  metaphysicen  III.  Esser,  physicen  III. 
Roling,  chemiam  Cei.  Schmedding,  zoologiam 
et  zootomiam  Cei.  Becks. 

Autumno  anni  h.  s.  XXXVI.  Gryphiae  al- 
mae iterum  civis  academicus  rectore  magnifico 
III.  Horuschuch  factus,  apud  III.  Seifert,  t. 
t.  decanum  ordinis  medici,  nomen  dedi  et  ex 
hoc  inde  tempore  me  docuerunt:  111.  Schultze 
an  atomi  am  tam  theoreticam  quam  practicam,  phy- 
siologiam, anatomiam  comparatam;  Cei.  L au- 
re r osteologiam,  splanchnologiam;  111.  Seifert 
materiam  medicam,  pathologiam  generalem,  se- 
mioticen,  artem  fascias  alligandi;  Beat.  Kneip 


chirurgiam  generalem  et  specialem,  akiurgiam; 
111.  Berndt  patliologiam  et  therapiam  specia- 
lem; III.  II  uenefeld  chemiam,  mineralogiam ; 
111.  Hornschuch  historiam  naturae  gene- 
ralem. 

Vere  anni  XXXVIII.  reliqui  Gryphiam  et 
aestatem  insequentem  ad  littora  maris  baltici 
haud  procul  a Regiomonto  Borussorum  otiosus 
degi.  Autumno  dein  a prorectore  de  Laen- 
gerke  inter  cives  academicos  Regiomontanos 
receptus  et  a decano  III.  Burdack  medicinae 
studiosis  adscriptus  sum.  Regiomonti  hisce  in- 
terfui lectionibus:  111.  Burdach  de  historia  me- 
dicinae; Cei.  Burdach  de  auatomia  patholo- 
gica, de  sectionibus  cadaverum  forensibus;  111. 
Seerig  de  ophthalmologia;  111.  Hayu  de  arte 
obstetricia  et  theoretica  et  practica.  Praeterea 
scholam  clinicam  et  policlinicam  chirurgico-oph- 
thalmiatricam  duce  111.  Seerig;  clinicam  et  po- 
liclinicam medicam  duce  III.  Sachs  frequentavi. 
Regiomonti  etiam  ex  anno  MDCCCXXXIX,  ut 
officio  militari  satisfacerem,  in  regio  exercitu  et 
quidem  in  tertia  equitum  cataphractorum  turma 
per  annum  chirurgi  munere  sum  functus,  unde 
Dri.  Hasse,  hujus  turmae  medicorum  primario, 
propter  benevolentiam  atque  humanitatem  erga 


ine  semper  observatam,  gratias  ago  quam  ma- 
ximas. Vere  anni  h.  s.  XL.  Beroliuum  adii  et 
a rectore  magnifico  III.  Twesten  inter  cives 
academicos  receptus,  apud  111.  Hecker,  deca- 
num maxime  spectabilem,  nomen  rite  professus 
sum.  Per  semestre  frequentavi  clinicam  chirur- 
gicam 111.  Dieffenbacb. 

Post  hoc  semestre  rerum  inopia  pressus, 
iterum  munus  chirurgi  militaris  quaesivi  atque 
in  cohorte  prima  legionis  XXVIII.  Coloniae 
Agrippinae  suscepi.  Occasiones  quam  plurimas 
scientiae  tam  medicinae  quam  chirurgiae  augen- 
dae et  confirmandae  in  hacce  urbe  mihi  prae- 
buerunt maxima  liberalitate  Doctores  Niickel  et 
Fischer,  cum  in  nosocomio  civili  Agrippinen- 
sium frequentationibus  eorum  clinicis  adessem 
per  tempus  quod  Coloniae  vivebam.  Etiam  te, 
amice,  Dr.  Heiinann,  ut  publice  nominem  pie- 
tas me  movet. 

Ex  anno  et  dimidio  munere  assistentis  fun- 
gor medico -chirurgici  in  morotrophio  rhenano 
Siegburgensi,  quod  floret  duce  Dr.  M.  Jacobi, 
consiliario  Regiminis  Borussici  rerum  rned.  su- 
periore, viro  illustrissimo  humanissimo,  et  medico 
secundario  Dr.  Richarz,  viro  optime  de  me 
merito. 


Omnibus  autem  professoribus  et  doctoribus, 
qui  me  adjuverunt  in  discenda  medicina,  gra- 
tias ago  maximas , gratoque  animo  ad  cineres 
piam  eorum  servabo  memoriam. 

Jam  tentaminibus,  tam  philosophico  quam 
medico , nec  non  examine  rigoroso  rite  absolu- 
tis, spero  fore,  ut  dissertatione  et  thesibus  pu- 
blice defensis,  summi  in  medicina  et  chirurgia  i 
honores  in  me  conferantur. 


THESES- 

1.  Morbus  psychicus  est  morbus  cerebri. 

2.  Inter  momenta  proguostica  in  morbis  psy- 
chicis praecipue  numerandus  status  pupil- 
larum. 

3.  Omnes  morbos  curare  licet. 

4.  Remedia  specifica  non  exstant. 

